

 **ΣΧΟΛΙΚΗ ΕΠΙΤΡΟΠΗ Πειραιάς, 03-10-2018**

 **ΣΧΟΛΙΚΩΝ ΜΟΝΑΔΩΝ**

**ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ**

 **ΔΗΜΟΥ ΠΕΙΡΑΙΑ**

**ΔΙΑΚΗΡΥΞΗ ΠΛΕΙΟΔΟΤΙΚΟΥ ΔΙΑΓΩΝΙΣΜΟΥ**

**ΕΚΜΙΣΘΩΣΗΣ ΤΟΥ ΚΥΛΙΚΕΙΟΥ**

**ΤΟΥ 17oυ Δημοτικού Σχολείου Πειραιά**

Η **Σχολική Επιτροπή Σχολικών Μονάδων Α΄/ θμιας Εκπ/σης του Δήμου Πειραιά**

Έχοντας υπόψη:

1. την υπ’ αριθμ. **64321/Δ4/16-5-2008 Κ.Υ.Α. ΥΠ.Ε.Π.Θ. και ΥΠ.ΕΣ. ( ΦΕΚ 1003/30-5-2008/τ΄. Β΄ )**, με θέμα « Λειτουργία κυλικείων Δημοσίων Σχολείων».
2. Την με αρίθμ. Φ2/1553/129578/Δ1 Κ.Υ.Α.(ΦΕΚ 2646/τ.Β΄/25-08-2016) που τροποποιεί την αριθμ. 64321/Δ4/16-05-2008 ΚΥΑ (Φ.Ε.Κ. 1003/τ. Β’ /30-05- 2008 ) με θέμα « Λειτουργία κυλικείων Δημοσίων Σχολείων και την αρίθμ. 111526/Δ4 Κ.Υ.Α.(ΦΕΚ 1541/τ.Β΄/15-09-2010) ) που τροποποιεί το πρώτο εδάφιο της παραγράφου 26 της αριθμ. 64321/Δ4 /16-05-2008 Κ.Υ.Α. (Φ.Ε.Κ. 1003/τ. Β’/30-05-2008).
3. Την υπ’ αριθμ. **15/07-09-2018** πράξη της Σχολικής Επιτροπής Σχολικών Μονάδων Α΄/θμιας

Εκπ/σης του Δήμου (Θέμα 15ο:Λήψη απόφασης Προκήρυξης Πλειοδοτικού Διαγωνισμού για την εκμίσθωση του σχολικού κυλικείου του 17ου Δημοτικού Σχολείου Πειραιά και συγκρότηση επιτροπής διενέργειας του διαγωνισμού.)

1. Το γεγονός ότι από τις διατάξεις της προκήρυξης αυτής δεν προκαλείται πρόσθετη δαπάνη σε βάρος του Κρατικού Προϋπολογισμού.

**ΠΡΟΚΗΡΥΣΣΕΙ**

**Ανοικτό πλειοδοτικό διαγωνισμό με σφραγισμένες προσφορές για την εκμίσθωση και εκμετάλλευση του σχολικού κυλικείου 17ου Δημοτικού Σχολείου Πειραιά, Θήρας και Ζαβογιάννη, Πειραιάς, Τ.Κ. 18541, τηλ. 210-4813619.**

**ΑΡΘΡΟ 1**

1) Η ανάθεση από τη Σχολική Επιτροπή της λειτουργίας και εκμετάλλευσης του Σχολικού Κυλικείου θα γίνει κατόπιν του διαγωνισμού σε συνάρτηση με :

α) την τιμή προσφοράς

β) την προϋπηρεσία σε μίσθωση σχολικού κυλικείου

γ) την πολυτεκνική ιδιότητα του ιδίου ή και προερχόμενου από πολυτεκνική οικογένεια

δ) τη μονογονεϊκή ιδιότητα ,

ε) Πιστοποίηση είτε από τον ΕΦΕΤ είτε μέσω ΕΟΠΠΕΠ ή εναλλακτικών σχημάτων (ΕΣΥΔ)

Η μοριοδότηση στις περιπτώσεις α, β, γ, δ, ε γίνεται ως εξής:

Ι. Το ποσό της προσφοράς πολλαπλασιάζεται επί δύο.

ΙΙ. Για κάθε χρόνο προϋπηρεσίας σε εκμίσθωση του σχολικού κυλικείου υπολογίζεται ένα (01) μόριο. Το σύνολο των μορίων λόγω προϋπηρεσίας δεν μπορεί να υπερβαίνει τα οκτώ (08).

ΙΙΙ. Η πολυτεκνική ιδιότητα μοριοδοτείται ως ακολούθως :

• Πολύτεκνος υποψήφιος εκμεταλλευτής κυλικείου : πέντε (05) μόρια.

• Υποψήφιος εκμεταλλευτής κυλικείου προερχόμενος από πολυτεκνική οικογένεια : τρία (03) μόρια.

IV. Η Μονογονεϊκή ιδιότητα μοριοδοτείται με τέσσερα (04) μόρια .

 V. Η πιστοποίηση από τον ΕΦΕΤ μοριοδοτείται με (01) μόριο ενώ η πιστοποίηση μέσω ΕΟΠΠΕΠ ή μέσω εναλλακτικών σχημάτων (ΕΣΥΔ) μοριοδοτείται με (02) μόρια.

Η Κατακύρωση του διαγωνισμού γίνεται στον πλειοδότη που συγκεντρώνει τα περισσότερα μόρια, που προκύπτουν από το άθροισμα των περιπτώσεων α+β+γ+δ+ε. Η Επιτροπή διενέργειας του διαγωνισμού έχει το δικαίωμα να μην κατακυρώσει το Διαγωνισμό, εφόσον κρίνει τις προσφορές μη παραδεκτές ή για οποιοδήποτε άλλο λόγο κρίνει το αποτέλεσμα του Διαγωνισμού ασύμφορο. Ακόμα διατηρεί το δικαίωμα να αποκλείσει τη συμμετοχή στο Διαγωνισμό ενδιαφερομένου, ύστερα από εκτίμηση λόγων που να επιβάλουν τον αποκλεισμό αυτό ή ακόμα να μην κατακυρώσει υπέρ ατόμου τον Διαγωνισμό κατά τον ίδιο τρόπο, εφόσον αποδεδειγμένα δεν παρέχει τα εχέγγυα της καλής πίστης και της χρηστής λειτουργίας στον ευαίσθητο χώρο της εκπαίδευσης.

**ΑΡΘΡΟ 2**

Δικαίωμα συμμετοχής στο διαγωνισμό έχουν:

α) Φυσικά πρόσωπα καθώς και δημοτικά ή νομικά πρόσωπα.

β) Πολίτες των κρατών-μελών της Ευρωπαϊκής Ένωσης, γνώστες της Ελληνικής γλώσσας.

Το επίπεδο γλωσσομάθειας τους για την καλή εκτέλεση των καθηκόντων τους διαπιστώνεται από την επιτροπή διενέργειας του διαγωνισμού.

Ας σημειωθεί ότι κάθε ενδιαφερόμενος μπορεί να εκδηλώσει ενδιαφέρον για περισσότερα από ένα κυλικεία, αλλά σε περίπτωση που ανακηρυχθεί ως πλειοδότης σε περισσότερα από ένα, θα αναλάβει μόνο ένα από αυτά μετά από απόφαση των επιτροπών που θα έχουν διενεργήσει τους διαγωνισμούς και σε περίπτωση που αρνηθεί, αποκλείεται από όλα τα κυλικεία στα οποία ήταν πλειοδότης, ενώ ο εγγυήσεις που είχε καταβάλει εκπίπτουν υπέρ της σχολικής επιτροπής.

**ΑΡΘΡΟ 3**

Δε γίνονται δεκτοί στο διαγωνισμό :

α) Όσοι απασχολούνται στο δημόσιο ή σε ΝΠΔΔ με οποιαδήποτε εργασιακή σχέση.

β) Συνταξιούχοι.

γ) Όσοι έχουν κώλυμα διορισμού στο Δημόσιο σύμφωνα με τα άρθρα 4, ( παρ. 1,2,3 και 4),5,7,8,9 του **Ν. 3528/2007 ΦΕΚ 26τ. Α΄/ 9-2-07**.

δ) Όσοι είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου.

**ΑΡΘΡΟ 4**

Η σύμβαση, που θα υπογραφεί θα ισχύσει για εννέα (9) έτη, μέχρι **30/6/2027**. **χωρίς καμίαν περαιτέρω παράταση.**

Ο εκμεταλλευτής του κυλικείου έχει την υποχρέωση να αναλάβει υπηρεσία εντός 30 ημερών από την έναρξη του διδακτικού έτους. Σε διαφορετική περίπτωση λύεται η συνεργασία και η Σχολική Επιτροπή καταγγέλει την σύμβαση.

**ΑΡΘΡΟ 5**

Περίληψη της προκήρυξης του διαγωνισμού θα τοποθετηθεί στον πίνακα ανακοινώσεων του σχολείου, σε εμφανές σημείο μπροστά στην είσοδο του σχολείου και θα δημοσιευτεί σε δύο τοπικές εφημερίδες .

**ΑΡΘΡΟ 6**

Τα δικαιολογητικά συμμετοχής του κάθε ενδιαφερόμενου στο διαγωνισμό είναι:

α) Έγγραφη **αίτηση** με πλήρη στοιχεία για τη συμμετοχή του στο διαγωνισμό.

β) Έγγραφη **οικονομική προσφορά** που εμπεριέχει το προσφερόμενο ποσό σε ευρώ για κάθε μαθητή, η οποία θα τοποθετείται σε ξεχωριστό από τα άλλα δικαιολογητικά **κλειστό αδιαφανή φάκελο** με την ένδειξη «Οικονομική προσφορά». Η προσφορά πρέπει να είναι **καθαρογραμμένη χωρίς ξέσματα, σβησίματα, προσθήκες, διορθώσεις**. Τυχόν διόρθωση μονογράφεται από τον ενδιαφερόμενο . Η επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη μονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την καθιστούν ασαφή κατά την κρίση της Επιτροπής διενέργειας του διαγωνισμού.

γ) Πιστοποιητικό προϋπηρεσίας σε εκμίσθωση σχολικού κυλικείου από την αντίστοιχη Σχολική Επιτροπή.

δ) Πιστοποιητικό **πολυτεκνίας** από τον αρμόδιο φορέα.

ε) Πρόσφατο πιστοποιητικό **φορολογικής ενημερότητας**.

στ) Πιστοποιητικό **Εισαγγελίας ότι δεν είναι φυγόποινος ή φυγόδικος**.

ζ) Πρόσφατο πιστοποιητικό **Ποινικού Μητρώου**.

η) Πιστοποιητικό Δημόσιας αρχής από το οποίο να προκύπτει η ιδιότητα γονέα μονογονεϊκής

 οικογένειας .

θ) Πιστοποιητικό του ΕΦΕΤ

η) Για τη συμμετοχή στο διαγωνισμό καταβάλλεται ποσό **εγγύησης 300 Ευρώ** ή αντίστοιχη εγγυητική επιστολή.

Η εγγύηση αυτή επιστρέφεται στους ενδιαφερόμενους υποψηφίους μετά την κατακύρωση του διαγωνισμού εκτός του υποψηφίου, στον οποίο κατακυρώθηκε η παραχώρηση του κυλικείου, ο οποίος πρέπει να καταβάλλει **άμεσα** συμπληρωματικά αντίστοιχο ποσό ή εγγυητική επιστολή που να καλύπτει συνολικά το **20% του ετήσιου μισθώματος** ως εγγύηση καλής εκτέλεσης της σύμβασης.

Το ποσό αυτό ή η εγγυητική επιστολή παρακρατείται καθ’ όλη τη διάρκεια της σύμβασης και επιστρέφεται μετά τη λήξη της άτοκα, πλην της περίπτωσης καταγγελίας ή πρόωρης λήξης της σύμβασης οπότε καταπίπτει υπέρ της Σχολικής Επιτροπής.

θ) **Υπεύθυνη δήλωση** του Ν. 1599/1986 στην οποία δηλώνεται ότι **δεν είναι ανάδοχοι εκμετάλλευσης άλλου κυλικείου δημόσιου ή ιδιωτικού σχολείου**.

ι) Ό,τι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του διαγωνισμού.

Για τη συμμετοχή των δημοτικών νομικών προσώπων απαιτούνται όλα τα ανωτέρω δικαιολογητικά εκτός του Πιστοποιητικού Εισαγγελίας, της Υπεύθυνης δήλωσης του **Ν. 1599/1986** και του αποσπάσματος Ποινικού μητρώου. Απαιτείται, όμως επιπλέον αποδεικτικό έγγραφο του εξουσιοδοτημένου να συμμετάσχει στο διαγωνισμό ατόμου. Τα δημοτικά πρόσωπα που συμμετέχουν πρέπει να έχουν τη δυνατότητα λειτουργίας σχολικών κυλικείων εκ του καταστατικού τους.

**ΑΡΘΡΟ 7**

Όλα τα παραπάνω δικαιολογητικά θα τοποθετούνται σε κλειστό αδιαφανή φάκελο με την ένδειξη «Δικαιολογητικά συμμετοχής» θα υποβάλλονται σε πρωτότυπα και όχι σε φωτοαντίγραφα, στον Διευθυντή του **17ου Δημοτικού Σχολείου Πειραιά, Θήρας και Ζαβογιάννη, Πειραιάς, Τ.Κ. 18541, τηλ. 210-4813619** θα **πρωτοκολλούνται στο πρωτόκολλο** του 17ου Δημοτικού Σχολείου Πειραιά και αφού συγκεντρωθούν , θα διαβιβάζονται στην αρμόδια για τη διενέργεια του διαγωνισμού Επιτροπή. Η Επιτροπή Διενέργειας του Διαγωνισμού δύναται κατά την κρίση της να τάσσει εύλογη προθεσμία για την προσκόμιση τυχόν δικαιολογητικών που λείπουν και είναι απαραίτητα για τη συμμετοχή στο διαγωνισμό πλην της χρηματικής εγγύησης ή της εγγυητικής επιστολής, τα οποία κατατίθενται μαζί με την προσφορά.

**ΑΡΘΡΟ 8**

Σε περίπτωση αποτυχίας του διαγωνισμού, αυτός επαναλαμβάνεται με την ίδια διαδικασία. Σε περίπτωση αποτυχίας και του επαναληπτικού διαγωνισμού, γίνεται απευθείας ανάθεση του κυλικείου σε πρόσωπο που διαθέτει τις νόμιμες προϋποθέσεις, αφού υποβάλλει τα δικαιολογητικά που προβλέπονται από την απόφαση αυτή. Σε περίπτωση μη ύπαρξης ενδιαφερομένων για απευθείας ανάθεση, μπορεί να γίνει απευθείας ανάθεση σε άτομα του σχολικού περιβάλλοντος, πάσης φύσεως βοηθητικού προσωπικού που απασχολείται με οποιαδήποτε σχέση εργασίας. Οι όροι της απευθείας ανάθεσης δεν μπορεί να είναι δυσμενέστεροι των προβλεπομένων όρων της προκήρυξης . Το ποσό της ανάθεσης δεν μπορεί να είναι μικρότερο από το ελάχιστο όριο εκκίνησης που καθορίζεται στο άρθρο 10 της παρούσης απόφασης.

Στην περίπτωση πρόωρης λύσης της σύμβασης διενεργείται πλειοδοτικός διαγωνισμός και η νέα σύμβαση θα ισχύει μέχρι την 30η Ιουνίου μετά τη συμπλήρωση των εννέα (09) ετών. Το μίσθωμα στον πρώτο χρόνο της σύμβασης αυτής θα είναι μειωμένο κατά το ποσό που αντιστοιχεί αναλογικά στο σύνολο των ημερών (εργάσιμων) του χρονικού διαστήματος που μεσολάβησε από 1ης Ιουλίου, μέχρι την υπογραφή της νέας σύμβασης.

**ΑΡΘΡΟ 9**

**Η προθεσμία μεταξύ της δημοσίευσης της προκήρυξης και της ημέρας του διαγωνισμού δεν μπορεί να είναι μικρότερη των 30 ημερών**.

**ΑΡΘΡΟ 10**

Το ελάχιστο ποσό προσφοράς από τους ενδιαφερομένους ορίζεται στα **4 Ευρώ** ανά μαθητή ετησίως (**189 εργάσιμες ημέρες**) και θα αποτελεί ποσό εκκίνησης κατά τη διαδικασία του διαγωνισμού.

**ΑΡΘΡΟ 11**

Ο προσφέρων θεωρείται ότι αποδέχεται ανεπιφύλακτα όλους τους όρους της προκήρυξης και τις διατάξεις της παρούσης απόφασης.

**ΑΡΘΡΟ 12**

Η αποσφράγιση των προσφορών γίνεται δημόσια ενώπιον της Τριμελούς Επιτροπής Διενέργειας του Διαγωνισμού. Όσοι παρίστανται στη διαδικασία αποσφράγισης των προσφορών, λαμβάνουν γνώση των συμμετεχόντων στο διαγωνισμό. Η επιτροπή διενέργειας του διαγωνισμού προβαίνει στην έναρξη της διαδικασίας αποσφράγισης των προσφορών κατά την ημερομηνία και ώρα που ορίζεται από την προκήρυξη. Προσφορές που υποβάλλονται στην Επιτροπή μετά την έναρξη της διαδικασίας αποσφράγισης δεν αποσφραγίζονται αλλά παραδίδονται στους ενδιαφερόμενους, ως εκπρόθεσμες.

Αντιπροσφορές στους ανωτέρω διαγωνισμούς δε γίνονται δεκτές. Σε περίπτωση υποβολής τους απορρίπτονται ως απαράδεκτες.

**ΑΡΘΡΟ 13**

**Ένσταση** κατά της νομιμότητας διενέργειας του διαγωνισμού ή της συμμετοχής κάποιου σε αυτόν, κατά τη διάρκεια του διαγωνισμού υποβάλλεται **μέχρι και την επόμενη εργάσιμη ημέρα από την ημερομηνία διενέργειάς του**. Η επιτροπή υποβάλλει την ένσταση με αιτιολογημένη γνωμοδότηση της στη Σχολική Επιτροπή Σχολικών Μονάδων Α΄/θμιας Εκπ/σης του Δήμου Πειραιά που είναι αρμόδια για την κατακύρωση του διαγωνισμού, προκειμένου να αποφανθεί τελικά για την αποδοχή ή την απόρριψή της.

Ενστάσεις που υποβάλλονται για οποιουσδήποτε άλλους από τους προαναφερόμενους λόγους δε γίνονται δεκτές.

Της ένστασης κατά της συμμετοχής κάποιου στο διαγωνισμό, λαμβάνει γνώση υποχρεωτικά με τη φροντίδα της επιτροπής αυτός, κατά του οποίου στρέφεται.

**ΑΡΘΡΟ 14**

Στην περίπτωση, που οι πρώτοι στον αριθμό μορίων είναι δύο ή περισσότεροι η Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά. Η διαδικασία αυτή μπορεί να επαναλαμβάνεται κάθε επόμενη εργάσιμη ημέρα μέχρι να υπάρξει πλειοδότης με τον υψηλότερο αριθμό μορίων.

**ΑΡΘΡΟ 15**

Αρμόδιο όργανο για την κατακύρωση του διαγωνισμού είναι η Σχολική Επιτροπή. Η Σχολική Επιτροπή έχει το δικαίωμα να μην κατακυρώσει το διαγωνισμό, εφόσον κρίνει τις προσφορές απαράδεκτες ή για οποιοδήποτε άλλο λόγο κρίνει το αποτέλεσμα του διαγωνισμού ασύμφορο.

**ΑΡΘΡΟ 16**

Ο εκμεταλλευτής του κυλικείου σε περίπτωση που δε διαθέτει βεβαίωση παρακολούθησης σεμιναρίου υγιεινής και ασφάλειας τροφίμων του ΕΦΕΤ υποχρεούται να το παρακολουθήσει προσκομίζοντας τη σχετική βεβαίωση στη Σ.Ε μετά την υπογραφή της σύμβασης εντός εύλογου χρονικού διαστήματος**.**

**ΑΡΘΡΟ 17**

Η μίσθωση των σχολικών κυλικείων κατά οποιονδήποτε τρόπο δεν υπάγεται στις διατάξεις για τις εμπορικές μισθώσεις**.**

**ΑΡΘΡΟ 18**

Ο εκμεταλλευτής του κυλικείου πρέπει να τηρεί αυστηρά τις ισχύουσες Υγειονομικές διατάξεις σύμφωνα με την υπ’ αρ. Υ1γ/Γ.Π./οικ.96605(ΦΕΚ 2800/τ. Β’/4-11-2013) & οικ.81025 (ΦΕΚ 2135/τ.Β΄/29-08-2013,) Αποφάσεις του Υπουργού Υγείας και του αρμόδιου Υφυπουργού Υγείας αντιστοίχως όπως αυτές διαμορφώνονται κάθε φορά, με τις οποίες καθορίζονται τα προσφερόμενα είδη από τα Σχολικά Κυλικεία. Επίσης οι συμμετέχοντες θα πρέπει να γνωρίζουν ότι εφόσον τους ανατεθεί η εκμετάλλευση του κυλικείου:

Α) Απαγορεύεται η υπεκμίσθωση ή με οποιονδήποτε τρόπο ολική ή μερική παραχώρησή του σε άλλο άτομο.

Β) Είναι υποχρεωτική η χρησιμοποίηση φορολογικής ταμειακής μηχανής Φ.Τ.Μ.

Γ) Είναι υποχρεωτική η ασφάλιση στον ΟΑΕΕ και η έκδοση Ατομικού Βιβλιαρίου υγείας.

Δ) Για την λειτουργία του κυλικείου απαιτείται έκδοση σχετικής άδειας.

Ε) Το κυλικείο θα λειτουργεί όλες τις ώρες κατά τις οποίες το σχολείο είναι ανοικτό.

ΣΤ) Ο μισθωτής θα είναι υπεύθυνος για την καθαριότητα του χώρου του κυλικείου καθώς και του περιβάλλοντα χώρου και να φροντίζει για την απομάκρυνση των απορριμμάτων που προέρχονται από τα πωλούμενα είδη

Ζ) Ο ανάδοχος προμηθεύεται και εξοπλίζει το κυλικείο με τον εξοπλισμό τον οποίο κρίνει απαραίτητο εκτός των μηχανημάτων και των συσκευών που χρησιμοποιούνται για την παρασκευή ειδών που δεν προβλέπεται να διατίθενται από το σχολικό κυλικείο βάσει των κείμενων διατάξεων. Μετά τη λήξη του χρόνου εκμίσθωσης του κυλικείου, ο συμπληρωματικός εξοπλισμός που αγοράστηκε από τον εκμισθωτή (ανάδοχο) παραλαμβάνεται από τον εκμισθωτή. Σε περίπτωση μη παραλαβής του εξοπλισμού εντός δεκαημέρου ο εξοπλισμός εκποιείται και το ποσόν κατατίθεται στο ταμείο Παρακαταθηκών και Δανείων.

Η) Αν την εκμετάλλευση του κυλικείου αναλάβει ο καθαριστής ή η καθαρίστρια του σχολείου, αυτός ή αυτή απαγορεύεται να καθαρίζει τους χώρους του σχολείου κατά τη διάρκεια λειτουργίας του κυλικείου. Ο καθαρισμός θα γίνεται υποχρεωτικά πριν ή μετά το ωράριο λειτουργίας του κυλικείου. Για τα λοιπά πρόσωπα του σχολικού περιβάλλοντος, η ενασχόλησή τους με τη λειτουργία του κυλικείου δεν πρέπει να εμποδίζει την εκτέλεση των κυρίων καθηκόντων τους.

Θ) Ο εκμεταλλευτής του κυλικείου πρέπει να τηρεί αυστηρά την Αριθμ. 3/12 (Φ.Ε.Κ. 2432/τ.Β’/04-09-2012) Αγορανομική Διάταξη του Υπουργείου Ανάπτυξης, Ανταγωνιστικότητας , Υποδομών , Μεταφορών και Δικτύων όπως αυτή διαμορφώνεται κάθε φορά, σχετικά με τον καθορισμό ανώτατης τιμής πώλησης σε συγκεκριμένα είδη διατιθέμενα από τα κυλικεία Δημοσίων Σχολείων.

**ΑΡΘΡΟ 19**

Η παρουσία του μισθωτή στο κυλικείο τις ώρες λειτουργίας του είναι απαραίτητη . Δύναται να επικουρείται από πρόσωπο, το οποίο θα πληροί τις σχετικές προϋποθέσεις εργασίας. Το πρόσωπο το οποίο θα συνεπικουρεί πρέπει απαραιτήτως να πληροί τις προϋποθέσεις σύμφωνα με τα άρθρα 4(παρ 1,2,3 και4), 7,8 και 9 του Ν.3528 /2007 (ΦΕΚ:26Α/9-2-2007), ‘’Κύρωση του Κώδικα κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.’’

**ΑΡΘΡΟ 20**

Ο εκμεταλλευτής του σχολικού κυλικείου καταβάλλει στην αρμόδια Σχολική Επιτροπή κατ’ έτος το ποσό που συμφωνήθηκε σε **3 δόσεις**, την πρώτη την **30η Νοεμβρίου**, τη δεύτερη την **28η Φεβρουαρίου** και την τρίτη την **31η Μαΐου**.

Σε περίπτωση που το σχολείο δεν λειτουργεί για λόγους που δεν ευθύνεται ο μισθωτής του κυλικείου όπως καταλήψεις, απεργίες, σεισμοί, κακές καιρικές συνθήκες, εκλογές κ,λ,π. γίνεται μείωση του μισθώματος με μείωση των δηλούμενων ημερών λειτουργίας.

 **ΑΡΘΡΟ 21**

Ο εκμεταλλευτής του σχολικού κυλικείου υποχρεούται να εξοφλήσει τα έξοδα δημοσίευσης της προκήρυξης του κυλικείου στον τοπικό τύπο σύμφωνα με τον νόμο 3801/4-9-2009 ΦΕΚ Α΄163 άρθρο 4 παράγραφος 3. ( Ο πλειοδότης του σχολικού κυλικείου υποχρεούται να εξοφλήσει τα έξοδα δημοσίευσης της προκήρυξης του κυλικείου στον τοπικό τύπο ακόμη και αν εκ των υστέρων παρότι έχει πλειοψηφήσει στο διαγωνισμό, αποφασίσει να μην εκμεταλλευτεί το κυλικείο ).

**AΡΘΡΟ 22**

Για τον καθορισμό του μισθώματος λαμβάνεται υπόψη ο αριθμός των φοιτώντων μαθητών στις ημερομηνίες που καταβάλλονται οι δόσεις.

Αν κατά τη μισθωτική περίοδο μεταβληθεί ο αριθμός των μαθητών, το ποσό που συμφωνήθηκε κατά μαθητή δεν μεταβάλλεται.

Το ύψος των δόσεων θα διαμορφώνεται σύμφωνα με τον τύπο: υ=1/189ΧαΧβΧγ, όπου υ= το ύψος των δόσεων, 189 οι εργάσιμες ημέρες του έτους, α= η προσφορά, β= ο αριθμός των φοιτώντων μαθητών στις ημερομηνίες που καταβάλλονται οι δόσεις, γ= οι εργάσιμες ημέρες λειτουργίας του σχολείου με αντίστοιχη φοίτηση μαθητών για την περίοδο που καλύπτει η δόση.

Ο αριθμός των φοιτώντων μαθητών (β) και οι εργάσιμες ημέρες για την περίοδο που καλύπτει η δόση (γ) βεβαιώνονται κάθε φορά από τον Διευθυντή του Σχολείου.

Το κυλικείο μετέχει στην κατανάλωση του ηλεκτρικού ρεύματος βάσει ενδιάμεσου μετρητή και με τιμή μονάδος ανά Kwh που προκύπτει από το εκάστοτε ισχύον τιμολόγιο της Δ.Ε.Η. Η καταβολή του ποσού θα γίνεται μαζί με το ποσό των δόσεων στις αντίστοιχες ημερομηνίες που ορίζονται οι δόσεις. Σε περίπτωση που δεν υπάρχει ενδιάμεσος μετρητής, ο επιμερισμός των δαπανών της ηλεκτρικής ενέργειας θα γίνεται με από κοινού εκτίμηση μεταξύ του εκμεταλλευτή του κυλικείου και του προέδρου του Σ.Σ.Κ.

**ΑΡΘΡΟ 23**

**ΤΟΠΟΣ ΚΑΙ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ**

Η προθεσμία υποβολής των αιτήσεων-προσφορών από τους ενδιαφερόμενους είναι από **04/10/2018 μέχρι και 07/11/2018 και ώρα 12:30μ.μ.**, **στο γραφείο του Διευθυντή του 17ου Δημοτικού Σχολείου Πειραιά**, οδός Θήρας και Ζαβογιάννη, Πειραιάς, Τ.Κ. 18541 τηλ. 210-4813619.

Η αποσφράγιση των κλειστών προσφορών, θα πραγματοποιηθεί ενώπιον της Επιτροπής Διενέργειας του Διαγωνισμού **στο γραφείο του Διευθυντή του 17ου  Δημοτικού Σχολείου Πειραιά** την **7η Νοεμβρίου 2018, ημέρα Τετάρτη και ώρα 13:00 μ.μ.**

**ΑΡΘΡΟ 24**

Με απόφαση της Σχολικής Επιτροπής συγκροτείται η Επιτροπή Ελέγχου Λειτουργίας του Σχολικού Κυλικείου, η οποία αποτελείται από:

α) Τoν Διευθυντή του 17ου Δημοτικού Σχολείου Πειραιά ή το νόμιμο αναπληρωτή του.

β) Τον / την πρόεδρο του συλλόγου γονέων ή με τον αναπληρωτή του / της.

γ) Έναν Εκπαιδευτικό του Σχολείου με τον αναπληρωτή του.

Έργο της επιτροπής είναι ο έλεγχος της ομαλής λειτουργίας του κυλικείου, η διάθεση από αυτό των προβλεπομένων και οριζομένων ειδών από τις ισχύουσες διατάξεις, όπως κάθε φορά αυτές ισχύουν.

**ΑΡΘΡΟ 25**

Κατά την κατάρτιση και υπογραφή της σύμβασης για την εκμετάλλευση των κυλικείων, πέραν των όρων της παρούσας η Σχολική Επιτροπή μπορεί να προσθέσει και άλλους (εκτός οικονομικών) που θα θεωρηθούν απαραίτητοι για την διασφάλιση των συμφερόντων της.

Η σύμβαση υπογράφεται από την Πρόεδρο της Σχολικής Επιτροπής Σχολικών Μονάδων Α΄/θμιας Εκπ/σης του Δήμου Πειραιά και από τον υποψήφιο που έχει συγκεντρώσει τα περισσότερα μόρια.

**ΑΡΘΡΟ 26**

Η Σχολική Επιτροπή Σχολικών Μονάδων Α΄/ θμιας Εκπ/σης του Δήμου Πειραιά σε συνεργασία με το Συμβούλιο Σχολικής Κοινότητας κατά το χρόνο της προκήρυξης υποχρεούται να έχει εξασφαλίσει τις προϋποθέσεις καταλληλότητας του χώρου του κυλικείου, προκειμένου να εκδοθεί η απαραίτητη Άδεια Λειτουργίας από το Δήμο Πειραιά , σύμφωνα με τις κείμενες διατάξεις.

 **ΑΡΘΡΟ 27**

Αν για λόγους που αφορούν το πρόσωπο του πλειοδότη δεν είναι δυνατή η έκδοση της απαιτούμενης αδείας ίδρυσης και λειτουργίας Καταστήματος Υγειονομικού Ενδιαφέροντος, η μισθωτική σύμβαση λύεται αυτοδικαίως χωρίς ο πλειοδότης να δικαιούται καμίας μορφής αποζημίωση, η δε Σχολική Επιτροπή δικαιούται εύλογης αποζημίωσης αν ο πλειοδότης γνώριζε το κώλυμα που συνέτρεχε στο πρόσωπό του και δολίως το υπέκρυψε.

**ΑΡΘΡΟ 28**

Όλοι οι παραπάνω όροι, που υποχρεωτικά θα περιλαμβάνονται στις σχετικές συμβάσεις θεωρούνται και είναι ουσιώδεις, η δε παράβαση και ενός μόνο εξ αυτών θα έχει συνέπεια την καταγγελία της σύμβασης. Κάθε παράβαση των όρων της παρούσας θα πιστοποιείται από τα μέλη της Επιτροπής Ελέγχου λειτουργίας του κυλικείου, η οποία μπορεί να εισηγείται στη σχολική Επιτροπή του σχολείου την καταγγελία της σύμβασης που έχει υπογραφεί, για ουσιώδη λόγο, που οφείλεται στον υπεύθυνο ανάδοχο του κυλικείου. Η Σχολική Επιτροπή κρίνει εάν συντρέχει ή όχι λόγος καταγγελίας της σύμβασης και αποφασίζει αναλόγως αφού προηγουμένως κληθεί να εκφράσει τις απόψεις του, ο εκμεταλλευτής του κυλικείου.

Περίληψη της προκήρυξης αυτής, θα τοποθετηθεί σε εμφανές μέρος στο Σχολείο και θα δημοσιευτεί να δημοσιευτεί σε δύο ( 2 ) τοπικά έντυπα του Δήμου Πειραιά .

 Πειραιάς 03/10/2018

Ο ΠΡΟΕΔΡΟΣ

ΤΗΣ ΣΧΟΛΙΚΗΣ ΕΠΙΤΡΟΠΗΣ

ΣΧΟΛΙΚΩΝ ΜΟΝΑΔΩΝ

ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ

 ΔΗΜΟΥ ΠΕΙΡΑΙΑ

 ΝΑΝΟΠΟΥΛΟΣ ΑΛΕΞΑΝΔΡΟΣ